PAGE  
2

[image: image1.jpg]



Zalagyömörő Község Önkormányzat Képviselő-testülete

8349 Zalagyömörő, Fő u. 2.

___________________________________________________________________________

Szám: 867/18/2014.

ZALAGYÖMÖRŐ KÖZSÉG ÖNKORMÁNYZATA

P O L G Á R M E S T E R E

( 8349 Zalagyömörő, Fő u. 2.

(:/Fax: 06/87/557-007

M E G H Í V Ó

Zalagyömörő Község Önkormányzata Képviselő-testületének közmeghallgatását a 2011. évi CLXXXIX. törvény 45. §-ban biztosított jogkörömben eljárva

2014. december 10-én (szerdán) 14.30 órára

összehívom.

Az ülés helye: Művelődési Ház 8349 Zalagyömörő, Fő u. 4.
A polgármester tájékoztatja a jelenlévőket a település 2014. évi környezeti állapotáról. /Ezt követően beszámol a képviselő-testület munkájáról/

Előterjesztő: Illés László polgármester
A lakosság köréből megjelentek ezt követően tehetik fel kérdéseiket, mondhatják el javaslataikat!

Zalagyömörő, 2014. december 3.

Illés László

polgármester

Zalagyömörő Község Önkormányzatának

Képviselő-testülete

8349 Zalagyömörő, Fő u.2.

Szám: 867/18/2014.

J E G Y Z Ő K Ö N Y V

Készült:
Zalagyömörő községben, a 2014. december 10-én, 14.30 órakor megtartott közmeghallgatásról

Jelen vannak:
Illés László polgármester,




Vass Géza alpolgármester,




Zsemlye Zoltán képviselő,




Bencze Gyöngyi jegyző,




Tordáné Ughy Ilona jegyzőkönyv vezető

Távolmaradását bejelentette:

Dr. Tőtős András képviselő,

Mohari Zoltán képviselő

A község lakosságából megjelent 35 fő.
Illés László polgármester Köszönti a közmeghallgatáson megjelent képviselő-testületi tagokat, a jegyzőt és a lakosság köréből megjelenteket. Megállapítja, hogy a közmeghallgatáson a képviselő-testület határozatképes számban jelen van.

Javasolja a meghívóban szereplő napirendi pontok megtárgyalását.
Javasolja, hogy a jegyzőkönyv hitelesítők Vass Géza alpolgármester és Zsemlye Zoltán képviselő legyen. 
A képviselő-testület ellenszavazat, tartózkodás és határozathozatal nélkül elfogadta a jegyzőkönyv hitelesítők személyére tett javaslatot.

1./ napirend:
Beszámoló a képviselő-testület munkájáról



Illés László polgármester

A képviselő-testület ellenszavazat, tartózkodás és határozathozatal nélkül elfogadta a napirendi pontot.
Napirend tárgyalása:

1./ napirend:
Beszámoló a képviselő-testület munkájáról



Illés László polgármester

Illés László polgármester: Elsősorban megköszönte az állampolgároknak, hogy viszonylag nagy arányban részt vettek a választáson és bizalmat szavaztak a képviselőknek és a polgármesternek.

A szennyvíz beruházással kapcsolatban elmondja, hogy Zalagyömörő 82 %-on áll a bekötések arányában. A beruházással érintett 6 településen összességében 75 %-nak kell meglenni a bekötéseknek. Sajnos Zalagyömörőben 19 olyan lakott ingatlan van, ahol nincs bevezetve a vezetékes víz.

A térség polgármestereivel és a projektmenedzser együtt megbeszéltük, hogy a 19 db ingatlant kivonjuk a projektből, mivel ott amúgy sem keletkezik szennyvíz. Ezt az adatot szolgáltattuk az Nemzeti Fejlesztési Ügynökségnek, reméljük elfogadják.
Zalagyömörőnek és a többi településnek is van tervezési díj elmaradása, mely 16 éve nem lett fizetve. Az ügy bíróságra került. Az összeget elismerjük, de soknak tartjuk. Zalagyömörőt 4.066 e Ft-tal terheli. A másik probléma, hogy jelen pillanatban nincs még szennyvíz díj hatóságilag megállapítva. Ez ugyan a lakosságnak nem probléma, annál inkább az önkormányzatnak, mivel a miniszter úr ameddig nem állapítja meg a díjat, addig az önkormányzatok a fizetésre kötelezettek.
A szennyvíz beruházással kapcsolatban az út helyreállításoknál 3 éves garanciális szerződést kötöttünk a Swietelsky Kft-vel. A lakosság köréből többen is jelezték, főleg a Rákóczi utcában, hogy beszakadt az út az átvágásoknál. Próbáltuk helyreállítani, de sajnos az önkormányzatnak kapacitása és fedezete sincs rá. Ha a lakosság bejelenti, mi jelezzük a helyreállítást végző cég fele.
A téma végezetével kéri a lakosságot, hogy lehetőségük szerint minél többen kössenek rá, mert ellenkező esetben kb. 4.000,- Ft lesz a talajterhelési díj összege, melynek megfizetése jobban megterhelő lesz, mint a szennyvíz díj megfizetése.

Tájékoztatja a közmeghallgatást, hogy az óvoda bővítése 100 %-os állami támogatásból megvalósult, 17.106.000,- Ft összegben. A kivitelező határidőben, elfogadható minőségben végezte a munkáját. Ennek a munkának is van 1 év garanciája.
A másik beruházásunk a járdaépítés. Az államtól 6,5 m Ft-tot kaptunk. Ehhez – hogy az Árpád utcában teljes mértékben elkészüljön a járda – az önkormányzatnak 1,7 m Ft önerőt kellett hozzátenni. 
A szociális ellátó rendszer (családsegítés, gyermekjóléti szolgálat, házi segítségnyújtás, szociális étkeztetés) január 1-jével megváltozik, ugyanis Sümeg 2013-ban felmondta a társulást, ettől kezdően piaci értéken tudtuk tőlük megvásárolni ezeket a szolgáltatásokat. Ezek után több helyen is érdeklődtünk a szolgáltatások igénybevétele miatt. Végül a 11 önkormányzat polgármestereivel abban maradtunk, hogy önálló intézményként megalakítjuk a Marcal Vidéki Önkormányzatok Szociális Társulását. Ugyanis, ha társulásban működtetjük az intézményt, magasabb összegű állami normatíva igénybevételére lesz jogosult az önkormányzat.
A társulás székhelye Gógánfa, Deák F. u. 23. A Szociális és Gyermekjóléti Intézmény székhelye Ukk, Kossuth u. 39. (a volt iskola épülete)

Fűtésrendszerünk korszerűsítése, igaz még tavaly, elkészült. A közfoglalkoztatottak részére melegedő helyiséget alakítottunk ki. Idén nyáron 200 m3 ágat daráltunk le, mely számításaink szerint elég lesz erre a fűtési szezonra. A biomassza kazán működtetésére 2 fő közfoglalkoztatotti  létszámot igényeltünk, de természetesen több dolgozó is rész vesz a működtetésben.
Közterületeink karbantartását mindig igyekszünk rendben tartani. Az árkokat, átereszeket is próbáljuk tisztítani. Hídgyűrűket vásároltunk és a régi elhasználódott hídgyűrűket lecseréltük.
A Gondolat tó környékét nyaranta több turista is látogatják.
A tó vízpótlását még nem látjuk biztosítottnak. Pénz függvénye, hogy a tó vízszintjét hogy tudnánk növelni.

Mohari Zoltán falugondnok munkaviszonya közös megegyezéssel megszűnt. Az álláshely megpályáztatásra került, a pályázatok beadásának határideje a mai napon jár le. Eddig négy fő adta be a pályázatát. A pályázatokat a képviselő-testület bírálja el.
Az adózással kapcsolatba tájékoztatja a közmeghallgatást, hogy összességében az adóban  2,4 m Ft kintlévősége van az önkormányzatnak. Mindenféleképpen be lesz hajtva, akár bírósági végrehajtó útján is.
Jelenleg 12 fő közfoglalkoztatottunk van. Belvíz elvezetési programban sikerült az Árpád u. mindkét oldalán lévő árokrendszert kitisztítani. Ezután kerül sor a Gondolat tótól a kiképzett árokig terjedő szakasz árkainak kitisztítására.
Ennyiben szerettem volna tájékoztatni a résztvevőket. Köszönöm, hogy meghallgattak, kérem, amennyiben kérdésük van tegyék fel.
Vécseiné Németh Terézia, aki a lakosság köréből megjelent: Szeretné megkérdezni, hogy 2013. februárja óta miért nincsenek fenn a honlapon a testületi jegyzőkönyvek. Információja szerint az önkormányzat alkalmazásában van olyan dolgozó, akinek meg van a megfelelő informatikai végzettsége és ha már a közös hivatalban ezt nem teszik meg, neki ez feladatkörébe tartozna. Ezek hiánya miatt nincs a lakosságnak információja arról, hogy a képviselő-testületi üléseken mit tárgyalnak, milyen döntések születnek, 
Illés László polgármester: Válaszában elmondja, hogy a jegyzőkönyvek nagy részét a hivatalsegéd töltötte fel, amíg volt az önkormányzatnak működő honlapja. Sajnos a honlapot működtető cég felszámolás alá került.
Vécseiné Németh Terézia: Ha a honlapra a falugondnoki pályázat kiírása felkerült, akkor a testületi ülések jegyzőkönyveit is fel lehetett volna tölteni. Vagy még javasolnám – mivel több személynek sincs internet hozzáférése – egy zárt helyen a nyilvános ülések jegyzőkönyvét hozzáférhetővé tenni a lakosság részére. 
Illés László polgármester: Én nem vagyok ellene.

Bencze Gyöngyi jegyző: Tájékoztatja a jelen lévőket, hogy valóban kötelezettsége minden önkormányzatnak, hogy az információ biztonságról szóló törvénynek megfeleljen, a közérdekű adatokat nyilvánosságra hozza, melyek közé a nyílt jegyzőkönyvek is tartoznak. Év elejétől próbáljuk utolérni a honlapot működtető céget, hogy a honlap hozzáféréséhez szükséges kód birtokunkba kerüljön, de sajnos próbálkozásaink hiábavalók.
A 11 település polgármesteri megbeszélésén olyan döntés született, hogy a közös hivatalnak legyen egy olyan honlapja, ami mind a 11 település közérdekű adatait tartalmazza. A hivatal közösen szeretné a 11 önkormányzatnál megvalósítani a honlap üzemeltetést. 
A későbbiek folyamán a hivatali honlapon keresztül el lehet érni a letölthető nyomtatványokat is. Később, mikor már kötelező lesz az elektronikus ügyintézés is, szeretnénk ha már most meg tudnánk teremteni ennek a szolgáltatásnak az alapfeltételeit.
Az állampolgár másik kérdésére válaszolva el szeretném mondani, hogy a képviselő-testület az SZMSZ-ben leszabályozhatja, hogy a jegyzőkönyv írott példányát melyik helyiségében tartja az állampolgárok hozzáférhetővé válása érdekében. Jelen pillanatban a meglévő SZMSZ ezt nem tartalmazza.
De ettől függetlenül Gógánfán, a közös hivatal székhelyén minden nyílt jegyzőkönyv megtekinthető.
Klenner Sándor aki a lakosság köréből megjelent: Milyen elv és ismérvek alapján döntött a testület az október elejei szociális juttatás – tűzifa – odaadásáról?
Furcsa módon nagy sietséggel történt ez a fakiosztás – tekintettel a választásokra.

Illés László polgármester: A kiosztott fa két éven keresztül a fatelepen volt. Egyébként a start munkaprogram keretén belül lett kitermelve. A képviselő-testület eldöntötte, hogy a start munkaprogramban dolgozók, akik amúgy is kevés jövedelemmel rendelkeznek és a rászorulók közt kerüljön kiosztásra. 

A fa nem a választások miatt került október elején kiosztásra, hanem a tél közeledte okán. A BM pályázatból megpályázott tüzifa pályázat még akkor nem volt ismert sem. 
Klenner Sándor: Én nem a választásokkal hoztam összefüggésbe a fakiosztást, csupán a szétosztás elvét szerettem volna megtudni.

Hallottam méltatlankodó embereket. A kitermelt fa egy értéket képvisel. Én nem is arra gondoltam, hogy testületi döntés nélkül került szétosztásra.
Zsemlye Józsefné a lakosság köréből megjelent: Sérelmezi Ő is a fakiosztás módját, mivel tudomása szerint többen is kaptak, akik magas jövedelemmel rendelkeznek. 
Klenner Sándor: Aki a lakosság köréből megjelent: elmondja, hogy a fakiosztás tekintetében a jegyző véleményére is kíváncsi lenne. Bármennyire is kis dolgokról beszélünk, a kitermelt fa értéke, sőt, ha azt nézzük, hogy be lett szállítva, összerakva, valamint eljuttatva az illetékes személyeknek, az önkormányzat tulajdonát képezi. 
Szalóky Attila aki a lakosság köréből megjelent: Véleményem szerint ne vitatkozzunk azon, hogy az egyik szegény ember helyett miért a másik szegény ember kapja.
Illés László polgármester: Vécsei Sándorné – aki a lakosság köréből megjelent – azon kérdésére, hogy ki dönti el ki a szegény, válaszolta, hogy a képviselő-testület.
Vécsei Sándorné, Aki a lakosság köréből megjelent rákérdezett egy személyre, hogy Ő mi alapján részesült a fa juttatásban.
Illés László polgármester: Azért, mert méltányossági ápolási díjban részesült, amiről a képviselő-testület hivatalos tudomással bír.
Vécsei Sándorné: Elmondja, hogy az ápolt személy – tudomása szerint – kórházban van, akkor mi jogon veszi fel utána hozzátartozója az ápolási díjat. A jogtalan ápolási díj felvételét véleményem szerint az is alátámasztja, hogy nevezett személy – biztos forrásból tudom – hogy 2013. január 6-án íratott gyógyszert a háziorvosnál.
Bencze Gyöngyi jegyző: Szót kérve elmondja, hogy 2013. január 1-jétől az ápolási díj, mint szociális juttatás nem tartozik sem a képviselő-testület, sem a jegyző hatáskörébe, kivétel a méltányossági ápolási díj megállapítása. A fenti időponttól a Járási hivatalok hatáskörébe tartozik a döntés. 
Ápolási díjat alanyi jogon azon személyek kaphatnak, akik olyan közeli hozzátartozójuk ápolásáról gondoskodnak, akiknek a háziorvos, vagy megfelelő szakorvos igazolást ad ki.
Ha az ápolt állapotában bármilyen változás van, vagy három hónapon túl tartós elhelyezésben részesül, a hozzátartozónak be kell jelentenie az ápolási díj folyósítását megállapító szervnek. Ha jogosulatlanul vette fel az ellátást, és a folyósító szerv a szokványos felülvizsgálat során tudomást szerez róla, kamattal terhelten kell visszafizetni a jogosulatlanul felvett ellátást.

Semmiképpen nem a településen élő embereknek és nem az orvos mellett dolgozó asszisztensnek van ebben az ellátási formában kompetenciája. 

Vécsei Sándorné: Nem az ápolási díj jogszerűségét akarom én felülbírálni, csupán embertársi kötelességemnek érzem, hogy jelezzem azt, hogy az ápolt személyt már több ideje nem látni.

Bencze Gyöngyi jegyző: Elmondja, hogy van egy olyan lehetőség is, hogy ilyen esetekben a Családsegítő Szolgálathoz forduljanak.
Zsemlye Zoltán képviselő: Köszönt mindenkit. Reflektálni szeretnék a polgármester úr által elmondottakra, mi szerint Zalagyömörő népességszáma csökkent a legintenzívebben a térségben. Valószínűnek tartja, ha a munkahely teremtés megvalósult volna a faluban, akkor csökkent volna az elvándorlások száma. Véleménye szerint - a téli szünet közeledtével – több kulturális programot is lehetne szervezni a diákoknak, mert úgy gondolom, hogy a kulturális hanyatlóban van.
Illés László polgármester: Ezzel én is egyetértek. Ha az önkormányzatnak lesz anyagi fedezete, természetesen akár helyiséggel, akár pénz adományozásával támogatnánk a fiatalok kezdeményezését. Többször is próbálkoztunk bálok megtartásával, de volt olyan alkalom, hogy több tízezer forintba került az önkormányzatnak, mert olyan kevesen voltak. 
Tóth Nándor aki a község lakosságából megjelent: Kérdezi, hogy a mai közmeghallgatás miért ilyen korai időpontban van. Valószínű, ha egy későbbi időpontra tűzték volna ki, több fiatal is lenne és most Ők is tudnának szólni saját érdekükben.

Illés László polgármester: Elmondja, hogy a jegyzőnek minden közmeghallgatáson ott kell lenni. Mivel 11 településsel alkotunk közös hivatalt, ezért minden településnek igazodnia kell a másikhoz, és most zajlanak a közmeghallgatások a többi településeken is. 
Tóth András aki a község lakosságából megjelent: Köszönti a megjelenteket. Gratulál a polgármesternek, képviselő-testületi tagoknak megválasztásuk alkalmából. Mint előző ciklusban volt polgármester visszautasítja a fa szétosztásának módját. Véleménye szerint a volt képviselő úrnak akkor kellett volna szóvá tenni ezt a témát, mikor Ő is képviselő volt. Úgy gondolom amikor a fa eladásra került, az mindig meg volt hirdetve liciten. És nyilván, aki többet adott érte, azé volt a fa. 
A Zalagyömörő Hírnöke c. újság 2 utolsó számában megjelentekre szeretnék reflektálni. Az újság szerint Zalagyömörőben mindenki meg van elégedve, minden nagyon jó. Én úgy vélem, hogy nem az újságban leírtak az igazak. A legutóbbi számban megjelent az, hogy annyi beruházás készült az elmúlt 4 évben, mint összesen az azt megelőző 20 évben. Ezzel én nem értek egyet. 
Azt a polgármester is tudja, hogy mikor elöljáró volt, hogy hagyta itt a települést és hogy miért mondott le.
A beruházások egy részét a Kormány döntésének is lehet köszönni, mivel az önkormányzatokat adósság konszolidációban részesítette. Lehetőséget adott pályázatok benyújtásához, melyet támogatott is. Ennek köszönhetően lehetett a községben az óvodát bővíteni, felújítani, illetve a járda burkolást is kiviteleztetni.
Ezek után hogy jelenhetett meg olyan írást az újságban, hogy a beruházások száma több volt, mint az azt megelőző 20 évben.

Klenner Sándor: A helyi újsággal kapcsolatban el szeretném mondani, hogy túl sok benne az öndicséret. Negatív dolgokat nem említ.
Ki fogalmazza a cikkeket? A jelenlévők biztosan emlékeznek rá, hogy az elmúlt 20 évben nagyon sok beruházás valósult meg pályázati úton, így ebben a témában én sem értek egyet az újság tartalmával.
/Dr. Tőtős András képviselő 15.40 órakor megérkezett, a képviselő-testület 4 főre egészült ki./
Illés László polgármester: Klenner Sándornak válaszul elmondja – az újság tartalmát illetően – mindenkinek nem lehet kedvére tenni. Én próbálom a kis stábbal a valós dolgokat megírni. 
Vécseiné Németh Terézia: Véleménye szerint, ha a testület annak idején vett volna fel mondjuk 20 m Ft-tot munkahelyteremtésre, akkor valószínű most az állam elengedte volna ezt konszolidációként. Ezáltal lett volna a településen munkahely.
Tóth András: Aki a lakosság köréből megjelent kérdezi, hogy az autóról történő hangosbemondó használata a tájékoztatásnak egy jobb formája lenne, mindenkihez célba érne az önkormányzat üzenete. Köszöni az elmúlt négy évet, köszöni, hogy a polgármester feljelentette.
Illés László polgármester: Megköszöni a jelenlévők részvételét az ülést 15.50 órakor bezárta.

